У цяперашні час рэалізуецца інвестыцыйны праект па рэканструкцыі кантэйнернага тэрмінала на станцыі Брэст-Паўночны. Гэтым праектам прадугледжана перабудова чыгуначных пуцей, павелічэнне франтоў перагруза і захоўвання кантэйнераў, набыццё сучасных высокапрадукцыйных грузападымальных машын. Гэтыя меры дадуць магчымасць (да 2019 года) павялічыць перапрацоўчую здольнасць па перагрузцы кантэйнераў у 1,5 разы, плошчы захоўвання кантэйнераў — у 2 разы, у выніку павысіцца прывабнасць і канкурэнтаздольнасць транспартнага калідора Усход—Захад—Усход праз Брэст. Завяршыць усе работы БЧ плануе ў 2018—2019 гг.